18 jaar tronkstraf vir man wat gestremde man verkrag | Netwerk24
18 jaar tronkstraf vir man wat gestremde man verkrag
Deur Kaydene Davids 12 Februarie 2020 12:30
'n Jong man van Okiep in die Noord-Kaap is vroeër in die streekhof in Springbok 18 jaar tronkstraf opgelê nadat hy 'n verstandelik gestremde man verkrag het.
Ricardo Magerman (23) het die 23-jarige slagoffer op 22 Maart 2018 tussen 20:00 en 22:00 onder valse voorwendsel na sy huis in Okiep uitgenooi en het homself toe op die man afgedwing.
Kapt. Sergio Kock, polisiewoordvoerder, sê Magerman het die man na sy huis genooi om flieks te kyk, maar het hom toe gedwing om seksuele gunste te doen voordat hy hom verkrag het.
Hy (Magerman) is op 28 Januarie skuldig bevind en ook gevonnis.
Brig. Nicky Mills, hoof van die eenheid teen familiegeweld, kinderbeskerming en seksuele oortredings in die Noord-Kaap, het speursers. Bianca Parring vir die goeie ondersoekwerk geprys.
Dankie dat jy niks onaangeroer gelaat het om te verseker dat die oortreder vir sy afskuwelike dade boet nie.